Köszöntő

httpv://www.youtube.com/watch?v=gwsnRfTmB2c

Tisztelettel köszöntjük olvasóinkat a BDK Budapesti Dísz- és Közvilágítási Kft megújulás alatt lévő honlapján, amelynek végleges elkészülte az év végéig várható. Szeretnénk olvasóink számára továbbra is lehetővé tenni, hogy hibabejelentéseiket zökkenőmentesen tehessék meg, ezért elsősorban a bemutatkozásra és ennek a funkciónak új formában történő mielőbbi újra indítására koncentráltunk. Az új szolgáltatásokat biztosító, teljes egészében megújult honlapunkon lehetőség lesz sms alapú hibabejelentések fogadására, a nagyközönség illetve szakmai partnereinkkel eltérő információs oldalakon való kapcsolattartásra és természetesen eleget teszünk törvényi kötelezettségeinknek a közérdekű adataink nyilvánossá tételével. A BDK a köz- és díszkivilágítás üzemeltetőjeként tevékenykedik. Célunk, hogy a főváros lakossága megfelelő fényviszonyok mellett élhesse mindennapi életét és gyönyörű fővárosunk díszkivilágítása mindenhol rendben üzemeljen. Ugyanakkor az energiatakarékosság szem előtt tartása szintén kiemelt fontosságú feladat számunkra. Nyitottak vagyunk a környezetkímélő és energiatakarékos megoldások iránt, amennyiben ilyen típusú fejlesztések üzemeltetésére kerül sor. Ugyanakkor tudni kell, hogy az új fejlesztésekről nem mi döntünk, ez fővárosi, illetve kerületi hatáskör. A közszolgáltatói szerződésünk új fejlesztések megvalósítását nem teszi lehetővé számunkra, de a főváros, vagy a kerületek fejlesztéseinek elősegítése érdekében, az új technológiák tesztelésében aktívan közreműködünk (pl. LED-es közvilágítás). Hasonlóképpen teszünk a közvilágítási rekonstrukciós munkáink esetén is, amelyek során a környezetbarát, illetve energia hatékony megoldásokat fontosnak tartjuk. A cég június elsején kinevezett új ügyvezetőjeként, mint közpénzből gazdálkodó cég vezetője, kiemelten törekszem a cég nyitottságának, átláthatóságának növelésére, a lakosság és üzleti partnereink számára széleskörű információk biztosítására és a hatékony gazdálkodására.

Szeretném megköszönni a honlap látogatóinak segítségét a hibaelhárítási munkák elvégzésének elősegítésében és kérni, hogy továbbra is jelezzék számunkra az észlelt hibákat, hogy azokat minél gyorsabban kijavíthassuk. Köszönöm, ha megtisztelnek észrevételeikkel, amelyeket kérem, hogy a bdk@bdk.hu emailen szíveskedjenek jelezni.

Pap Zoltán
Ügyvezető